ועדת הכלכלה, כנסת 25, פרוטוקול מספר 36, 2023-02-26 00:00

דוד ביטן: בוקר טוב לכולם, קודם אני מודה למנכ"ל המינהל שהגיע

דוד ביטן:  כפי שאנחנו יודעים זה המשך לישיבות שעשינו ולישיבה שקשורה ליוקר המחיה בקשר לסופרים במקומות בפריפריה, מקומות שאין תחרות, בעצם מצב שדווקא בפריפריה המחירים גבוהים יותר מאשר במרכז

דוד ביטן:      הסופרים טוענים שזה לא משתלם להם ולכן גם הם לא פותחים שם סופרים

דוד ביטן:  בגדול, זה לא רק בצד שלך לפתור את הבעיה, זה גם בצד של האוצר ומשרד הכלכלה, לתת איזה שהם תמריצים

דוד ביטן:  לא די בזה שאתה מאפשר, אלא גם צריכים להיות תמריצים בצד השני, לפחות בתקופה הראשונה, על מנת שהם ייכנסו לעניין ויראו שזה בעצם משתלם להם, כי הציבור, גם בירוחם וגם במקומות אחרים רוכש מוצרים

דוד ביטן:  אין להם, אז הם צריכים לנסוע לבאר שבע, או שהם צריכים להיכנס לסופר אחד והמחירים כפי שהם

דוד ביטן:      מה שעלה במסגרת הדיונים זה שהמינהל צריך באיזה שהיא צורה להוציא מכרזים ייעודיים לסופרים ואין חובה שזה יהיה 20 דונם, אבל לסופרים קטנים אפילו, של 5 דונם, ולאפשר את זה במכרז ספציפי לעניין הזה, על מנת שהם יוכלו לדעת שאם מתחרים הם גם יכולים לקנות או לחכור שטח לצורך סופר באופן ספציפי ולא לדברים אחרים

דוד ביטן:      לכן ביקשתי שאתה תבוא, כי אני מבין שזה בהחלטה שלך דבר כזה, בין השאר

יעקב קוינט: בוקר טוב

יעקב קוינט:  הבעיה שאתה מציג היא בעיה קשה ובעיה שבאמת מוכרת, רק שאני לא בטוח שבאמת נמצאת לפתחנו

יעקב קוינט:  אני אגיד לך מה אנחנו עושים ואתה בטח גם מכיר את זה, מהיכרותך עם עולם התכנון

יעקב קוינט:  אנחנו משווקים לפי הייעוד התכנוני, והמגמה היא רק להרחיב את המטרות

יעקב קוינט:  כלומר, יש ייעודם תכנוניים ואנחנו מקצים לפי הייעודים

דוד ביטן: ברור שזה לפי הייעוד

דוד ביטן:  אני לא אומר קח תעשייה תעשה אותה - - -     

יעקב קוינט: אתה אומר, נגיד במסחר שזה יהיה רק דווקא לסופר

יעקב קוינט:  עכשיו מה שמפתיע אותי, אתה יודע, אני כלכלן קטן

דוד ביטן: גם סופר זה מסחר

יעקב קוינט: נכון, ולכן אפשר, אנחנו יכולים להגדיל את השיווקים ולהגדיל את ההיצע

יעקב קוינט:  אני כן יכול להגיד לך שבשנת 2022 הוצאנו 50-60% יותר קרקע

יעקב קוינט:  זאת אומרת, אם כל הזמן מדברים כאן על משבר הדיור, על מה שאנחנו שעשינו שהגדלנו את היקף יחידות הדיור, אז זה לא רק

יעקב קוינט:      אנחנו בשנת 2022 הוצאנו בין סדר גודל של 60-70% אל מול השנים האחרונות, יותר קרקע למסחר, תעשיה ומלונאות, זאת אומרת ש-40% מתוך זה, זה מסחר

יעקב קוינט:  היקף הקרקע למסחר עלה בהקצאות שלנו

יעקב קוינט:      אנחנו יכולים להגדיל, אני יכול להגיד לך שבאזור הדרום והצפון, אגב לא רק

יעקב קוינט:  אני יכול להגיד לך, זה בטח גם מעניין אותך, גם באנרגיה סולארית, סתם אני אומר, עשינו 7000-8000 דונם, לעומת 1000 ומטה בשנים קודמות

יעקב קוינט:      זאת אומרת שדיברתם פה על הכנסות, חלק גדול מזה נופל על הדברים האלה

יעקב קוינט:      רק בירוחם הוצאנו בשנים האחרונות למסחר 3 מכרזים, כמעט 9000 מטר מסחר

דוד ביטן: וקנו את זה אנשים שרוצים לעשות חנויות קטנות נכון?     

יעקב קוינט: יש לנו היום 2 מכרזים באוויר ל-2000 מטר שאלה יכול להיות שאפשר לקחת ותכנונית לפצל את זה למתחמים

דוד ביטן: אפשר להסדיר את זה במסגרת התכנון שהחנויות יהיו גדולות ולא חנויות קטנות

דוד ביטן:  לעשות ניסיון, אם אף אחד לא יקנה, אז מתקנים חזרה

דוד ביטן:  עושים מכרז נוסף

יעקב קוינט: כשיש מחירים, אני יודע לתת בשקל פחות

דוד ביטן: לא, אבל שאתה קונה

דוד ביטן:  שהם צריכים להגיש הצעה לחנות של 100 מטר, זה לא כמו שאתה מגיש הצעה לחנות של 2000 מטר, יש הבדל

דוד ביטן:  נכון שאתם בעניין הזה אולי תפסידו משהו

יעקב קוינט: לא, אין לנו בעיה להפסיד

יעקב קוינט:  תצאו מהקופסא הזאת, אנחנו רוצים לפתח

דוד ביטן: אני מדבר לא על סופרים של 20 דונם, אבל משהו

דוד ביטן:  חנות של 3000 מטר עם אופציה גם לאחסנה ושינוע

יעקב קוינט: אתה חושב ששטח גדול יותר, זה יפתור את הבעיה?     

דוד ביטן: כן, הנה

דוד ביטן:  בבקשה

דוד ביטן:  בוא נשמע אותם

יעקב קוינט: אנחנו הוצאנו בדרום 67 מכרזים, 750,000 מ"ר ב-4 השנים האחרונות

יעקב קוינט:  בצפון קצת פחות, 14 מכרזים, 140,000 מ"ר

יעקב קוינט:  זאת אומרת להיפך

יעקב קוינט:  יש טענה כלפינו על אחת הבעיות כדי להגיע לאיזון כלכלי כשאנחנו מקימים שכונות חדשות, אנחנו מנסים לייצר להם הכנסות מארנונה ממסחר ותעסוקה, לכן יש טענה כלפינו שאנחנו מתכננים יותר מדי

דוד ביטן: אני אתן לך דוגמא, בראשון לציון – איקאה, זה 20,000 מטר, אפילו יותר

דוד ביטן:  אז ברור שבסוף התב"ע תוקנה למקום גדול ואז נדמה לי שזה גם אדמת מינהל, ואז המינהל מכר את זה ככזה

דוד ביטן:  בגדול, אפשר לנווט את המכרז

דוד ביטן:  מי ילך לקנות בירוחם שטח שמיועד ל-3000 מטר? רק סופר, או משהו כזה

דוד ביטן:  לכן אפשר להסדיר את זה, ואם צריך לתקן תב"ע אז העירייה גם כן תעשה את מה שצריך כדי לתקן את התב"ע, כי זה גם לאינטרס שלה

דוד ביטן:       אני מאוד מתפלא שראש עיריית ירוחם לא הגיעה, כרגע אנחנו נפתור לה את הבעיה גם בלעדיה

דוד ביטן:  זה בעיה שלה

יעקב קוינט: אז אני צריך לבדוק את המגרשים

דוד ביטן: כן, בסדר, אבל זה לא רק בירוחם

דוד ביטן:  שים לב

דוד ביטן:  אנחנו יכולים לך ערים, לשלוח לך למינהל ערים שאנחנו חושבים ששם צריך שיפור

דוד ביטן:  ואז תוציאו מכרז

יעקב קוינט: אנחנו נבדוק את זה

יעקב קוינט:  אנחנו יודעים לפקח, אנחנו לא יכולים לשווק בייעוד של סופר

דוד ביטן: לא, אתה מייעד לפי גודל

דוד ביטן:  הגודל נותן את הסופר

יעקב קוינט: במקום שאפשר אנחנו יכולים לעשות את זה

דוד ביטן: ברור

דוד ביטן:  אני לא מתכוון למשהו שהוא - - -     

יעקב קוינט: אתה יודע, אצלך יש דיון על חצור לדוגמא נכון?      

דוד ביטן: חצור זה משהו אחר, אני אדבר איתך על זה אחר כך

יעקב קוינט: אבל חצור זה הקצאה בפטור ממכרז וגם שם אנחנו מתקשים לאכוף את זה

דוד ביטן: שם הסיפור קצת שונה ואני אדבר איתך

יעקב קוינט: הוא שונה, וודאי שהוא שונה, אבל בסוף אין לי את היכולת לשווק, לקחת מסחר ולהגיד על המסחר אני רוצה להוציא סופר ואז לבוא לבדוק שזה סופר

דוד ביטן: שם צריך לתת להם שימוש חורג, בינתיים, עד שיתקנו את התב"ע

יעקב קוינט: אתה יודע מה הבעיה? הבעיה היא לא תב"ע

יעקב קוינט:  הבעיה שנתנו שם הקצאה בפטור ממכרז לתעסוקה והלכו ועשו שם משרדים

דוד ביטן: גם שם תעשו שינוי תב"ע

יעקב קוינט: זה לא הקצאות של - - -     

דוד ביטן: אתה רואה שנוצרה סיטואציה, אתה יודע

דוד ביטן:  עוד אני אתן לך דוגמא של ראשון

דוד ביטן:  בראשון המתחם הזה של הסוהו היה בהתחלה רק של התעשייה

דוד ביטן:  לאט לאט התחילו שם שימושים חורגים, בסוף הגיעו למסקנה שזה יכול להיות אזור מסחרי לכל דבר ועניין, וזה מפתח את העיר בסופו של דבר

דוד ביטן:  אבל שם זה פרטי

יעקב קוינט: ההבדל הוא בין מכרז לפטור ממכרז

דוד ביטן: אז לא ידעתי שזה היה פטור, אבל נדבר על זה

דוד ביטן:  את זה לא ידעתי

יעקב קוינט: כשאנחנו נותנים פטור אנחנו אומרים אנחנו רוצים שיקימו מפעל חדש

דוד ביטן: אני לא ידעתי שהיה פטור ממכרז

יעקב קוינט: אז זאת הבעיה, אני חושב שהפתרון, כמו שאתה מציג אותו, הוא בהחלט אפשרי, צריך לבדוק את זה כמובן

דוד ביטן: בבקשה יוחננוב

דוד ביטן:  האוצר פה? זה שאתה מצביע הכל טוב ויפה, אבל תחשבו על תמריצים, רק בהתחלה רבותי, לא לכל החיים

דוד ביטן:  זה בהתחלה, אני מאמין שנתיים

דוד ביטן:  הרי יש השקעה בהקמה של העניין הזה

דוד ביטן:  זה לא פשוט

דוד ביטן:  זו השקעה בהקמת סופר, אפילו לא ידוע לי, אבל היא קיימת

דוד ביטן:  תנו תמריץ כדי שכמה ערים יש לנו, ירוחם מצפה רמון, כפר תבור, רהט, מגדל העמק, כפר ורדים

דוד ביטן:  לא חייבים בכולם, יש כאלה שקרובים

דוד ביטן:  אפשר לנסוע למעלות, קריית טבעון, קצרין, יוקנעם, צור יגאל, צפת

דוד ביטן:  שזה עיר צפת

דוד ביטן:  רכסים, מיתר, ערד

דוד ביטן:  כל אלה צריכים

דוד ביטן:  שים לב שכל המקומות האלה אנחנו צריכים לדבר עליהם

דוד ביטן:      אז אולי כפר ורדים לא כי אם מעלות יש שם, אז הם יכולים לנסוע לכפר ורדים

דוד ביטן:  אבל בגדול, חבר'ה מספיק כבר עם העניין הזה שאתם עושים לי בחוק ההסדרים שאם הוא יעזור, זה יהיה בעוד 5 שנים

דוד ביטן:  אנחנו צריכים לעשות סיועים מיידים ופתרונות ספציפיים כדי להפחית את יוקר המחייה, ובשיטה שלכם, שאתם עושים לי איזה שהוא חוק ההסדרים שאולי אולי ישפיע בעוד 3 שנים, 4 שנים, זה לא פותר לי את הבעיה

דוד ביטן:      אני מזכיר לך את רפורמת קורנפלקס שאמרתם שזה הולך להיות שיא השיאים, ולא קרה כלום עם זה

דוד ביטן:  אם תהיה תחרות בירוחם או במקומות אחרים, סביר להניח שהמחירים ירדו

דוד ביטן:  את זה למדתי מהממונה על התחרות

דוד ביטן:  תחרות עוזרת לא? זה הכל

גל ברנס: אני אשמח להתייחס בקצרה ביחס לרפורמת הקורנפלקס, ראינו שמאז שהיא עברה מאוד התמתנו המחירים

דוד ביטן: טוב שהם התמתנו, אחרת לא היינו יכולים לגמור את החודש

דוד ביטן:  בחייך, המחירים עלו, קפצו

גל ברנס: ואחרי זה המחירים התמתנו בצורה רצינית

גל ברנס:  אני אגיד שעשינו בדיקה ויש גם מחקר שפורסם של רשות התחרות, המחירים בפריפריה בסופרים נמוכים בכ-2

גל ברנס: 5% מהמחירים במרכז, זאת אומרת שאנחנו אפילו לא בטוחים שקיים הפער שהם יותר יקרים

גל ברנס:  זה עבודה שמפורסמת, אפשר לשלוח אותה לוועדה

ערן מאירי: זה בדיוק מה שרציתי לומר, נתוני היסוד והעובדות שהוצגו בהתחלה, עם כל הכבוד, לא משקפים את מה שעשתה בדיקת רשות התחרות

דוד ביטן: זה לא מה שהוצג בוועדה

דוד ביטן:  ודרך אגב, המחירים שם צריכים להיות הרבה יותר נמוכים מ-2

דוד ביטן: 5%

ערן מאירי: זה כבר סיפור אחר

דוד ביטן: ולדעתי הם יותר יקרים

ערן מאירי: לבוא ולומר שהמחירים יותר יקרים כשיש סקר של רשות התחרות, לא שלי

ערן מאירי:  של רשות התחרות, על סמך בדיקה של 580 סניפים

דוד ביטן: אני חושב שהם יותר יקרים, דרך אגב

דוד ביטן:  אבל בסדר, אם אתם חושבים שזה תנאי לכל דבר

דוד ביטן:  הרי אתם מומחים באוצר

דוד ביטן:  אתה לא עוזר לעצמך פה

דוד ביטן:  תסלח לי שופרסל

דוד ביטן:  אני אומר לך כן? אתם הכי גדולים אוקיי? אתם הכי גדולים

דוד ביטן:  אני אומר, בוא נסכם דבר כזה, שאם אתה מסכים איתי שבירוחם יש רק סופר אחד אז אין תחרות? אז תחליטו, אם התחרות עוזרת להפחתת מחירים, אז איך זה שאין תחרות שם והמחירים זולים? אז תחליטו, אי אפשר ליהנות מכל העולמות

גל ברנס: צור יגאל אני מכיר, גדלתי שם

גל ברנס:  יש 2 סופרים בישוב ועוד 10 בכפר סבא

דוד ביטן: אז אולי לא צור יגאל

דוד ביטן:  כתבו לי צור יגאל

דוד ביטן:  מרשות התחרות קיבלתי את זה ושם אין תחרות

גל ברנס: לפחות יש בכפר סבא, במרחק של רבע שעה נסיעה המון סופרים, לדעתי זו עיר עם הכי הרבה סופרים

דוד ביטן: אז אתם, בגלל שאתם לא רוצים לתת תמריצים אז אתם אומרים שאין בעיה בפריפריה? זו הטענה שלכם, שאין בעיה הפריפריה

דוד ביטן:  שואל

דוד ביטן:  כי אין בעיה לפי טענתך, זה מה שאתה אומר

דוד ביטן:  אז כל פעם שאתם צריכים לשים יד בכיס ולתת משהו, אז אתם אומרים שאין בעיה, וכשאתם צריכים לקבל כסף, אתם אומרים שיש בעיה

דוד ביטן:  בוא, מספיק כבר עם זה

דוד ביטן:       רבותיי, אתם רוצים שאני אעשה בדיקה שלנו על העניין הזה? אין בעיה

דוד ביטן:  תגידו לי מה התמריצים שיהיו, אם יש בעיה, ואחר כך אני אעשה את המחקר דרך האנשים שלנו, אין שום בעיה

דוד ביטן:  אם אין בעיה, אז אני לא אבקש מכם כלום וגם לא מנכ"ל המינהל, אבל אנחנו בדיונים שהיו פה הבנו שיש בעיה, אז עכשיו אתה אומר פתאום שאין בעיה

דוד ביטן:      אז בוא נסכם, בהנחה שיש בעיה, מה התמריצים שאתם נותנים? את זה אני רוצה תשובה, ואז אני לא אעמוד על זה, גם לא אעמוד המינהל על העניין הזה אוקיי?      אז אין לכם תשובה בקיצור? התשובה שלך היא שאין בעיה

דוד ביטן:  הבנתי

גל ברנס: הדבר השני שרציתי להגיד זה גם שצריך לראות קודם שמכרזים לא עובדים לפני שרצים לתת תמריצים

גל ברנס:  לתת תמריצים לפני שאנחנו יודעים שיש בעיה, זה גם משהו שהוא לא נכון לעשות

דוד ביטן: אז אמרתי, בהנחה שיש בעיה

דוד ביטן:  מה אתה רוצה?     

גל ברנס: בסדר

גל ברנס:  צריך קודם לראות שמכרז לא עובד

דוד ביטן: מכרז למה?     

גל ברנס: מכרז קמעונאי שפורסם, צריך לראות שאין קונים

דוד ביטן: בסדר, אז מנכ"ל המינהל אומר שהוא יכול שהמכרז יהיה לשטחים יותר גדולים ואז הם יצטרכו להתחרות

דוד ביטן:  אם הם לא ירצו לקנות אז או שיתקן עוד הפעם את המכרז, יוציא מכרז שלב ב' עם תיקון למסחר רגיל, אין שום בעיה, אנחנו לא הולכים נגד החוקים ונגד הדברים, אבל אני לא מבין רשות התחרות, גם אין בעיה רשות התחרות אמרה שהתחרות עוזרת נכון? אז תכל'ס, אם יש מצב כזה שיהיו במקום סופר אחד, שניים, אז ברור שזה יותר טוב לתושבים, מאשר סופר אחד זה מה שהראש לי אומר, בלי קשר לנתונים כאלה ואחרים

אריאל שרון: אוריאל סיטרואן, כלכלן ראשי, רשות התחרות

אריאל שרון:  רק רציתי להגיד לגבי המחקר, אז באמת בדקנו ומצאנו נתונים מ-2016-2018

דוד ביטן: אה, 2018

דוד ביטן:  אנחנו מדברים על עכשיו לא על 2018

אריאל שרון: זה המחקר

אריאל שרון:  המחקר נעשה לפני שנתיים

דוד ביטן: יש לכם מחקר לעכשיו, ל- 2021-2022?     

אריאל שרון: לא, לא בדקנו לאחרונה

אריאל שרון:  אני רק אגיד שבוודאי תחרות מורידה מחירים ולכן ככל שיש מקומות עם מיעוט של סופרים, אז התחרות תעשה טוב

דוד ביטן: איך אנחנו בודקים? אז קודם כל המחקר הוא ישן

דוד ביטן:  אתם יכולים לעשות מחקר כזה נכון לעכשיו? תעשו את זה

דוד ביטן:  אי אפשר שכל דבר אנחנו נפנה אל הממ"מ שלנו

דוד ביטן:  אז תתנו לנו תשובה, שאני אגיד למנכ"ל המינהל שיש טעם לעשות את זה, הוא לא ילך לעבוד סתם

דוד ביטן:  צודק

אריאל שרון: חשוב להגיד, גם אם יצא שבפריפריה זול יותר מהמרכז, זה לא אומר שתחרות לא תוריד את המחיר עוד יותר

דוד ביטן: תחרות תמיד טובה

דוד ביטן:  אמרתי

דוד ביטן:  את זה למדתי מכם

דוד ביטן:  האוצר לא אוהב את זה, כשהתחרות פוגעת בכיס של האוצר, אז זה לא טוב, אבל כשהיא לא פוגעת זה טוב

דוד ביטן:  אתם רוצים רק על חשבון אחרים להוזיל את המחיר, נכון? אתם לא מוכנים לשים שקל

דוד ביטן:  נו באמת, תהיו רציניים, כל התקציב אין לו בשורה אחת לנושא של יוקר המחיה, למעט הנושא של גיל 2-3

דוד ביטן:  שום דבר

דוד ביטן:  מה אתם נותנים שם, את חוק ההסדרים?      אתם צריכים לשים, אני הולך להגיד את זה לשר האוצר, כמה מיליארדים בצד על מנת לתת בדיוק במקומות שאנחנו חושבים שהם יצילו את המצב באופן מיידי, לא בעוד 4 שנים, 5 שנים, שכבר יתחלפו הח"כים ואף אחד לא יזכור מה היה

אריאל שרון: אבל כן חשוב להגיד שלא בטוח שהבעיה היא שטחים של נדל"ן שקשה לפתוח אותם

אריאל שרון:  יש מקומות שכן, יש מקומות שלא

דוד ביטן: אין בעיה, איפה שיש, התפקיד שלי זה לא עכשיו לבדוק אם במגדל העמק יש מקום או אין מקום, זה על אנשי המינהל לעשות את זה

דוד ביטן:  אני מאמין שהוא לא יוציא מכרז סתם

דוד ביטן:  אם יש מקום, הוא יוציא

דוד ביטן:  אם אין מקום, הוא לא יוציא

דוד ביטן:       אם יש שטחים אחרים שאפשר רק לעשות שינוי ייעוד, אז המינהל ייתן להם את האופציה לשינוי ייעוד בלי להוציא את המכרז, יש שטחים לתעשייה שהם עומדים כאבן שאין לה הופכין בעיירות הפיתוח, אבל בתנאי שיהיו תמריצים

דוד ביטן:      המינהל יודיע שאין צורך במכרז, אם מישהו רוצה לקחת 3000 מטר הוא יישנה לו את הייעוד, בכפוף לתשלום על השינוי ייעוד

דוד ביטן:  אין שום בעיה

דוד ביטן:  זה גם טוב לעיירת פיתוח בכל מקרה

ערן מאירי: קודם כל בוקר טוב

ערן מאירי:  לגבי תחרות אני לא מגיע בשביל למנוע תחרות, אני רק רוצה להבהיר - - -     

דוד ביטן: רק תגיד לי כמה סופרים יש לך בעיירות הפיתוח

דוד ביטן:  אלה שאמרתי עכשיו

דוד ביטן:  כל הערים שאמרתי יש לך סופרים שם?         

ערן מאירי: אדוני, תן לי להשיב

ערן מאירי:  קודם כל, גם עיירות פיתוח יש כאלה ויש כאלה

ערן מאירי:  אז אם אדוני מדבר על מגדל העמק, אז מגדל העמק היא לא כמו מצפה רמון

דוד ביטן: יש לך שם?     

ערן מאירי: בוודאי שיש לי

ערן מאירי:  יש גם למתחרים

דוד ביטן: בירוחם יש לך?     

ערן מאירי: בכל המקומות האלה יש לי

ערן מאירי:  פעם יכול להיות שהיינו מקבלים צל"ש על זה שאנחנו היינו אלה שמוכנים לשים חנות במצפה רמון עם קווי אספקה שלמעשה מייקרים מאוד את העסק

ערן מאירי:  אנחנו חשבנו שמגיע לנו צל"ש על זה שיש לנו חנות במצפה רמון, בסוף מסתבר שאנחנו פוגעים בתחרות

דוד ביטן: אז אתה חוזר על העניין הזה שצריך תמריצים

ערן מאירי: אל"ף אני אומר, אני לא נגד תחרות

ערן מאירי:  בי"ת, אני יכול כן לעדכן את הוועדה שבמקומות שבהם יש לנו חנות יחידה, ואני יודע את הרגישות של אדוני לירוחם ולמצפה רמון לצורך העניין או לצורך הדוגמא, אנחנו כהחלטה עסקית כבר בשנת 2014 קיבלנו החלטה מבלי שיבוא לא גורם חיצוני, ולא רגולטור, להצמיד את המחירים של הסניפים שלנו במצפה רמון ובירוחם לסניף שהוא שופרסל אקסטרה, הכי גדול בבאר שבע, שהוא גם הכי זול

ערן מאירי:      זאת אומרת, שכשאתה מגיע למצפה רמון וכשאתה מגיע לירוחם, אי אפשר לבוא ולומר שהמחירים גבוהים

דוד ביטן: אז למה טוענים בירוחם שהמחירים הרבה יותר גבוהים?     

ערן מאירי: כי מלעיטים את הציבור בסיפורים

דוד ביטן: מה מלעיטים? הם הולכים לקנות בסופר מה זה מלעיטים

ערן מאירי: זה פופוליסטי

ערן מאירי:  אני אומר את זה

ערן מאירי:  היום אני יודע יותר מזה, לכולם יש היום כלי עבודה שיכולים לבדוק תוך שעה מה קורה במחירים

ערן מאירי:  חלק מחוק המזון היה הנושא של שקיפות המחירים, שהיום בלחיצת כפתור, כל אחד יכול לדעת את המחירים של כל סניף, בכל רגע נתון, בכל מקום בארץ, ולעשות את ההשוואה

ערן מאירי:  וכשעושים את ההשוואה, באמת רואים שאין פה שום סיפור

דוד ביטן: בסדר

דוד ביטן:  אז מה שמדברים בירוחם זה קשקוש?     

ערן מאירי: רשות התחרות עשו סקר שדיברו עליו - - -     

דוד ביטן: אז תושבי ירוחם מה שהם אומרים זה לא נכון?     

ערן מאירי: שיעשו בדיקה

דוד ביטן: הם עושים בדיקה יומיומית, הם גרים שם והולכים לקנות בבאר שבע

ערן מאירי: אז אני אומר שוב, זה לא נכון, כי החנות המחירים של החנות בירוחם צמודים

דוד ביטן: היא שלך החנות בירוחם?     

ערן מאירי: שלי, של שופרסל

דוד ביטן: יוחננוב, מה רק שופרסל משקיעה בדבר הזה, אתם משקיעים רק בראשון ובתל אביב? זה המצב שלכם? העיקר אתם מופיעים בטלויזיה כל הזמן, איפה ההשקעות שלכם בפריפריה?     

איתן יוחננוב: אני אגיד לך, אני באמת זה עובדתית, גם בירוחם וגם במצפה רמון לדוגמא, יש רק שופרסל ואין אף שחקן אחר שנכנס לשם

איתן יוחננוב:  אני בא למצפה, אני מכיר במקרה את מצפה מקרוב, וגם קצת תושבים שם, העיר הזאת מתקשה מאוד לצמוח, כי באמת אתם האוצר, אתם לא תומכים בה, וצריך להבין את זה, אם אנחנו באים עם 6000 איש שרק הולכת ויורדת במקום לצמוח, אין כדאיות לעוד סניף

דוד ביטן: מה גודל הסניף במצפה רמון?     

איתן יוחננוב: בערך 2500-3000 מטר

ערן מאירי: הסניף במצפה רמון 800 מטר בקושי, אני אומר לאדוני יותר מזה

דוד ביטן: מצפה רמון זה באמת בעייתי, אבל ירוחם למשל זה 12,000 איש

דוד ביטן:  יש הבדל בין 7000

ערן מאירי: נמצאים כאן אנשי הרשות ויכולים גם לאמת את מה שאני אומר לאדוני, בזמנו שופרסל רצתה לפתוח סניף יותר גדול במצפה רמון, לרווחת תושבי מצפה רמון

דוד ביטן: והמושבים מסביב לא מגיעים לקנות?     

ערן מאירי: אין מושבים מסביב

דוד ביטן: אין שם?     

איתן יוחננוב: מצפה לבד

ערן מאירי: רצתה להקים, ביחד עם יזם שכבר היום לא בתמונה, מרכז מסחרי גדול שהעוגן שלו יהיה שופרסל, ונדרשנו לפנות לרשות התחרות, ורשות התחרות סירבה

ערן מאירי:  להגיד לך אם היום היו מסרבים, אני חושב שלא

ערן מאירי:  עובדה היא שהם סירבו

דוד ביטן: אם יהיו תמריצים, איזה תמריצים לדעתכם צריכים לתת בעניין הזה, כדי שתפתחו? איזה תמריצים שופרסל ויוחננוף חושבים שצריכים לקבל לצורך הקמת סניף להגברת התחרות בפריפריה

איתן יוחננוב: בעיקר תמריצים לכח אדם, שזה בעצם ההוצאה הכי גדולה בסופרים

דוד ביטן: איזה סוג תמריץ בכח אדם?     

ערן מאירי: עבודה מועדפת

איתן יוחננוב: עבודה מועדפת לדוגמא

ערן מאירי: למה יש עבודה מועדפת בתחנות דלק שבהם יש מתחמים של חנויות נוחות

ערן מאירי:  זאת אומרת, עובד בחנות נוחות בתחנת דלק, ואני לא אכנס כרגע לאיזה מתחרים, אבל כולם יודעים איזה נוחות

ערן מאירי:  שם יש עבודה מועדפת

ערן מאירי:  אם בסופרים היתה עבודה מועדפת, יותר אנשים היו מגיעים לעבודה בסופרים

איתן יוחננוב: גם בארנונה

דוד ביטן: בארנונה

דוד ביטן:  מה עוד?     

שלום נעמן: אפשר גם לתת מענק ישר, כמו שנותנים מענק

דוד ביטן: אז מה תגיד ההיא שם?     

שלום נעמן: זו אכן סוגיה - - -     

דוד ביטן: מה תגיד הישנה? הישנה כבר השקיעה, כבר שם

דוד ביטן:  אז החדש יקבל מענק והישנה כלום?     

שלום נעמן: אבל כמו שנותנים לתעשייה מענקים, אז יכול להיות שהישנה תוכל לשדרג את עצמה לפתיחה של חנות גדולה יותר ואז תיתן גם לזה וגם לזה

איתן יוחננוב: אילת מקבלת אזור סחר חופשי, למה מצפה לא? זה מאוד יעזור לפתח אותה

איתן יוחננוב:  בכללי, אני לא מדבר רק על סופרים

דוד ביטן: זה נכון, אבל זה לא התפקיד שלנו

דוד ביטן:  התפקיד שלנו זה יוקר המחיה

איתן יוחננוב: אבל הנה דוגמא

דוד ביטן: אתם יכולים להעביר לנו איזה תמריצים לדעתכם באופן ספציפי צריכים לתת לצורך הקמת סופרים

איתן יוחננוב: מפעל מאושר

איתן יוחננוב:  יש לך את החוק הזה, תפעיל את זה עליו

שלום נעמן: כמו שיש את חוק עידוד השקעות הון, אז שיהיה גם

דוד ביטן: חנויות זולות וסופרים

דוד ביטן:  האוצר אתם מוכנים לבדוק את הבקשות האלה?     

גל ברנס: אני אגיד שבאופן כללי יש פה השלכות

גל ברנס:  בסוף צריך להסביר למה לסופרים כן ולדברים אחרים לא

דוד ביטן: למה? כי מה לעשות שבסופרים משפיעים על מחיר בפועל

דוד ביטן:  אני לא מעניין אותי שקונים טלויזיה או לא קונים טלויזיה

דוד ביטן:  מעניין אותי שקונים חלב, קפה

דוד ביטן:  דברים מהסוג הזה

גל ברנס: בסוף צריך מודל בר קיימא

דוד ביטן: אבל זה באופן זמני, אנחנו מדברים על שנתיים-שלוש, לא לכל החיים

גל ברנס: אם ניתן מענק להקמה, ואז אחרי ה- 3-4 שנים הוא ייסגר

דוד ביטן: לא אמרתי את זה, מענק להקמה הוא בעייתי בגלל שאם אין סופר אז בסדר, כולם מקבלים

דוד ביטן:  יש פה בעיה של חוסר שוויון בין אחד שקיים לאחד שלא קיים, זה בעייתי אתה צודק

דוד ביטן:  אבל, עדיין אפשר לתת דברים אחרים

דוד ביטן:  מה זה הנושא הזה של מפעל מועשר?     

גל ברנס: מפעל מאושר זה בכלל מפעלים שמייצאים לחו"ל, זה מתוקף חוק עידוד השקעות הון

דוד ביטן: אז זה כנראה שלא

דוד ביטן:  אתם תעשו עבודה ותגידו לנו איזה תמריצים צריך לתת על מנת שיוקמו ותהיה תחרות, ואנחנו נעביר את זה לאוצר ונראה מה אפשר לעשות

גל ברנס: בכל מקרה, לתת לעסקים קיימים תמריצים זה לא עוזר בכלום כן?     

דוד ביטן: מקובל

דוד ביטן:  אז אמרתי מסכים איתך, אז צריך לתת תמריץ בדברים שגם הקיימים יוכלו ליהנות מהם, הנושא של כח אדם, זה תמריץ שבסדר גדול

גל ברנס: אז יבואו מפעלים ליד ויגידו שהעובדים שלהם הלכו לסופרים

דוד ביטן: אבל אנחנו, עם כל הכבוד לחנויות ליד ולמפעלים ליד, אותנו מעניין כרגע להריץ את העניין כרגע, ליצור תחרות ולהוריד את יוקר המחייה

דוד ביטן:  זה לא לכל החיים, זה לשנתיים-שלוש, אחר כך נראה מה יהיה, אבל כרגע אני צריך שהם ייכנסו פנימה

גל ברנס: לשנתיים שלוש ולא ימשיכו אחר כך

דוד ביטן: אז בוא נסכם את זה בצורה כזו, אני לא אצטרך את מנכ"ל המינהל עוד פעם

דוד ביטן:  מנכ"ל המינהל שהוא מסכים לעשות את הפעולות הנדרשות על מנת שזה יקרה

יעקב קוינט: בכל מקום שתגידו לנו שיש קושי

דוד ביטן: אנחנו נגיד לך, אני לא צריך יותר

דוד ביטן:  ואתם תגישו את התמריצים שאתם סבורים שצריכים לעשות על מנת שאתם תתחרו במכרז של המינהל יקים ותגישו לנו את זה

דוד ביטן:  כמה זמן ייקח לכם להגיש לנו?     

איתן יוחננוב: מהר מאוד, ימים בודדים

דוד ביטן: אבל הנה, התמריץ הזה של החוק הזה, זה לא מתאים

איתן יוחננוב: יש עוד דברים גלובליים, זה לא בעיה

איתן יוחננוב:  הנחות ממיסים זה דבר קל

דוד ביטן: יש לכם יועצים משפטיים?     

איתן יוחננוב: משפטיים זה דבר קל

דוד ביטן: תתנו מה שצריך כדי שנוכל להריץ את זה

ערן מאירי: יכול להיות שגם אפשר עם חוק עידוד השקעות הון לפתוח אותו וכן לתת

דוד ביטן: כן, אבל חוק עידוד השקעות הון לא עוזר

דוד ביטן:  משהו באמת רוחבי

ערן מאירי: אבל רוצים לסייע לרשתות, הרי נגמר הסיפור, הקלות במס הכי פשוט שיש

גל ברנס: אני לא חושב שמדינת ישראל צריכה לסייע לרשתות קמעונאיות, עם כל הכבוד

דוד ביטן: למה לא? עיירות פיתוח כן

איתן יוחננוב: זה לתושבים לא לרשתות

איתן יוחננוב:  למה באילת כן מקבלים את זה?     

דוד ביטן: אתה יכול לפתור את הבעיה

דוד ביטן:  אתה יודע מה, שהמדינה תקים סופר שם

דוד ביטן:  בוא נראה אותך גיבור גדול

דוד ביטן:  אז מה אתה מדבר

דוד ביטן:  מה זה אתם חושבים? אנחנו חושבים לא פחות טוב מכם, שצריך תחרות שם וצריך להוריד את המחירים בעיירות פיתוח

דוד ביטן:  אתם לא חושבים? אז תעשו אתם מה שצריך

דוד ביטן:      למה בירוחם יש רק אחד? מילא מצפה רמון זה לא הרבה תושבים, אז אחד זה מספיק, אבל בגדול, בחייך כמה יש בדימונה? בדימונה אולי יש יותר

דוד ביטן:  דימונה היא לא ברשימה

איתן יוחננוב: דימונה היא 60,000

ערן מאירי: אדוני, דימונה לא דומה

דוד ביטן: מה אני יכול לעשות שיש ישובים קטנים

דוד ביטן:  בערד מעניין, בערד יש רק אחד למה? למה יש רק אחד בערד?     

שלום נעמן: ממש לא אדוני

שלום נעמן:  בערד אני יודע על שניים

דוד ביטן: זה מה שקיבלנו מרשות התחרות

דוד ביטן:  למה הבאת לנו את ערד נגיד?     

יצחק רבין: הרשימה של הישובים היא ישובים שבהם יש קמעונאי שחלק שלו בתחום הוא מעל 50% באזורים שהם יחסית ריכוזיים

יצחק רבין:  זה לא אומר שאין עוד שחקנים, אבל זה אומר שהחלק הוא מעל 50% - - -     

דוד ביטן: אז אולי תדברו עם האוצר ומשרד הכלכלה על העניין הזה

דוד ביטן:  עם כל הכבוד, אני לא יכול לבקש מהמינהל שיעשה סיוע במקום שיש כבר יותר מאחד, אני לא יכול לבקש ממנו את זה

דוד ביטן:  גם אם יש בעיה עם התחרות

דוד ביטן:  אני מציע שתתנו לנו מקומות שממש צריך את זה, כי המינהל במכרז כזה יפסיד, כי יש הבדל בין מכרז לחנויות של 100 מטר לחנויות של 3000 מטר

חן שופן: אנחנו ניתן משהו בפירוט יותר

דוד ביטן: תנו לנו יותר מסודר

חן שופן: אנחנו ניתן משהו בפירוט גבוה יותר

דוד ביטן: סתם לעשות במקום שאתם רוצים לשפר את התחרות, אז זה כבר עניין של תחרות, זה עניין שלהם

דוד ביטן:  שיעשו מה שהם רוצים

יצחק רבין: הרשימה שהועברה היא של אינדיקציות ראשוניות שהועברו לוועדה כדי ליצור קשר

דוד ביטן: אין בעיה

דוד ביטן:  אז עכשיו אנחנו מדברים ואני מציע שתתנו משהו יותר הדוק על מנת שהמינהל באמת רק במקומות ספציפיים שצריך סיוע יעשה את זה, כי המינהל בעניין הזה מפסיד משהו, וזה ברור שהוא מפסיד, אז אין צורך שיפסיד סתם כדי לסייע לאיזה סופר, אלא אם צריך את זה באמת

יצחק רבין: חשוב אבל להבין שבסיוע הזה אנחנו חייבים לעשות משהו שהוא יהיה סנסטנבילי לאורך זמן כי גם הקמעונאים ביושרה רבה אמרו פה, שזה זה לא כדאי ברוב האזורים האלה להחזיק סופר

דוד ביטן: אתם יכולים לעשות לנו סקר מחירים נכון לעכשיו ולא נכון ל-2016?     

חן שופן: כן, אנחנו נעשה

חן שופן:  אנחנו נשווה לא כמו שעשינו במחקר הקודם, אנחנו נשווה את הרשימה הזאת לשאר הארץ

דוד ביטן: גם אל תגידו להם שאתם באים לביקורת, כי עכשיו יורידו את המחיר בירוחם על מנת שזה יתאים לבאר שבע

דוד ביטן:  הכל אנחנו יכולים להבין

דוד ביטן:  הנה כבר קפץ הנציג של שופרסל

ערן מאירי: אדוני יכול שעה לבדוק את המחירים בכל סניף בארץ

דוד ביטן: בסדר, אתה יודע שבדיקת דם של סוכר אתה יכול לבדוק באותו יום, אבל בודקים אותך בבדיקה 3 חודשים אחורה, שזה יהיה ממוצע

דוד ביטן:  אז אני מבקש תעשו את הבדיקה באמת, יש תרגילים תמיד בדברים האלה

איתן יוחננוב: אני יכול להוסיף לך משהו לגבי הסקר הזה, שלדעתי מה שקורה במקומות שההכנסה הפנויה היא נמוכה יותר, המדד של המחירים הוא לא כל כך מדויק, כי המכירות הן שונות, סל הקניה הוא שונה

דוד ביטן: אז תנו להם ייעוץ מה לבדוק ואיך לבדוק, אתם יכולים או שאסור לכם מבחינת התחרות?      

יצחק רבין: גם במחקר שעשינו ניסינו לנטרל ולבדוק שוב

יצחק רבין:  זה מחקר שנעשה במשך מספר חודשים, אמנם זה בלחיצת כפתור לקבל את הנתונים

דוד ביטן: קודם כל, כמה זמן אתם צריכים לכל התהליך הזה?     

חן שופן: אנחנו נעשה ישיבה כי אני צריך לבדוק מה יש לנו ומה אין לנו

דוד ביטן: אני לא מקבל את העניין

דוד ביטן:  שמעתי את ראש עיריית ירוחם, אני לא יודע

דוד ביטן:  אם ראש עיריית ירוחם לשעבר, ח"כ שאומר שבירוחם המחירים יותר גבוהים, אני נוטה להאמין לו שהוא לא סתם מפטפט

ערן מאירי: אדוני, עם כל הכבוד, אין לזה בסיס

דוד ביטן: בסדר, הנה שופרסל אומרים שלא

דוד ביטן:  יכול להיות

דוד ביטן:  אני אדבר איתו גם כן ונראה בדיוק את העניין, אבל אני מבקש שנעשה משהו ספציפי, על מנת שלא נבוא לשגע את המינהל ואת האוצר סתם

חן שופן: אנחנו נבדוק מה אנחנו עושים ונעדכן

דוד ביטן: גיל חדד, לפני שאני מסיים

דוד ביטן:  חודש ימים מספיק לכם?     

חן שופן: יכול להיות, אני אחזור עם זמנים

חן שופן:  אני לא רוצה לזרוק סתם

דוד ביטן: אז בוא נקבע לעוד חודש ואחר כך נדבר

דוד ביטן:  את המינהל אני כבר לא צריך

גיל חדד: חברים, בכמה משפטים

גיל חדד:  אני סגן ראש עיריית לוד ולצערי בלוד יש לנו חוסר של מרכזים, סופרים

גיל חדד:  שופרסל אין בלוד, עיר של 90,000 תושבים

גיל חדד:  יוחננוף אין בלוד, עיר של 90,000 תושבים וקדימה

גיל חדד:      אני חושב שכמו שנותנים במין החלטה לגבי הפריפריה, אני חושב שזה גם יחול על העיר לוד, שייתנו גם תמריצים לפתוח בעיר לוד סופרים כמו שופרסל וכמו יוחננוף

דוד ביטן: מה יש בלוד? כמה?     

גיל חדד: יש אולי איזה 3 ל-90,000 תושבים

גיל חדד:  הוא אמר פה אדוני היו"ר, משופרסל אמר פה יש לצורך העניין יש 5000/6000 תושבים, לא כדאי לנו לפתוח

גיל חדד:  יש לנו 90,000 תושבים, למה אתם לא פותחים בלוד?     

ערן מאירי: יש ברמלה, שזה בדיוק קילומטר מלוד

גיל חדד: עזוב אותי מרמלה, אני מדבר על לוד שזה 90,000

גיל חדד:  בשוהם זה גם קרוב לרמלה, יש שם סופר, בבאר יעקב יש שופרסל

גיל חדד:  למה אין בלוד?     

דוד ביטן: לוד ורמלה, אתה סגן ראש עיריית לוד, אבל אם צריך לנסוע 5 דקות, 10 דקות, זה לא נורא

דוד ביטן:  גם בראשון את נוסע מהמערב למזרח, גם לוקח לך רבע שעה

דוד ביטן:  אתה לא יכול בכל מקום לעשות

גיל חדד: אדוני היו"ר, באר יעקב, רמלה, שוהם, מודיעין

גיל חדד:  כל היישובים יש שופרסל ובלוד אין, כל הישובים יש להם יוחננוף ובלוד לא

גיל חדד:  מה הבעיה, בוא ניתן להם תמריצים שיחולו עליהם ונעשה גם בלוד

ערן מאירי: בוא אני אסביר לאדוני, אני רוצה לפתוח בלוד, אבל כשאני פונה לחברים שיושבים פה ברשות התחרות והם בודקים את ההשפעה של הסניפים מסביב, אני לא מקבל אישור לפתוח בלוד, גם אם אני ארצה

ערן מאירי:  יגידו לך גם אנשי הרשות

גיל חדד: מה זאת אומרת?     

דוד ביטן: הם צריכים לאשר בגלל התחרות לחברות הגדולות במרכז

ערן מאירי: אושרה במקום מסוים, אם מחר אני ארצה לפתוח חנות גדולה

גיל חדד: אנחנו רוצים בלוד, היא הולכת להיות עיר של 120,000 תושבים עם אחיסמך

גיל חדד:  למה לא מגיעים לנו סופרים ברמה? למה לא מגיעה לנו תחרות כמו בכל עיר מתוקנת?      

איתן יוחננוב: אז אנחנו נגלה לך שאנחנו בדרך לאחיסמך

גיל חדד: אולי גם שופרסל ייתנו את ההצהרה שהם מוכנים לפתוח

ערן מאירי: אני אומר לך שאני מוכן, אבל יגידו לך כאן, נמצאים פה בכירי הרשות, שיגידו לך שבנותנים הקיימים היום, ובאוסף הסניפים של שופרסל שנמצאים בבאר יעקב, ברמלה ובסביבה של לוד, אני מחר לא יכול לפתוח שום סניף גדול בלוד, אני טועה?     

גיל חדד: אבל למה? מה הסיבה?     

יצחק רבין: אני לא יודע את הנתונים לגבי האזורים האלה

יצחק רבין:  המחשבון שלי בראש כנראה לא עובד הבוקר, אבל אל"ף יש עוד רשתות, אנחנו בודקים כל בקשה לגופה

דוד ביטן: אז מה הבעיה שתבדקו את העניין הזה? הנה, הוא מוכן לפתוח, יוחננוף פותח ממש צמוד, אז תבדקו אתם

גיל חדד: תבדוק ותביא את זה ליו"ר

יצחק רבין: תראו, אנחנו לא יכולים לנהל פה דיון לפתיחת חנות, יש עוד רשתות חוץ משופרסל

דוד ביטן: הם רוצים פשוט

יצחק רבין: אם יש כדאיות אז יש קמעונאי שיפתח

דוד ביטן: אני מציע שראש העיר וסגן ראש העיר ידברו עם רשות התחרות על העניין ותבדקו

דוד ביטן:  זה לא עניין שהוועדה יכולה לקדם דבר כזה

דוד ביטן:       אוקיי, הישיבה סגורה

דוד ביטן:  עוד חודש אנחנו נקיים עוד ישיבה בעניין הזה